ঢাকায় ধর্মঘটকালে ৫০০ অটোরিকশা ভাঙচুর ও শতাধিক চালককে মারধর করা হয়। খিলগাঁও, মুগদা, বিশ্বরোডসহ বিভিন্ন এলাকায় এই নৈরাজ্যে ইন্ধন দিয়েছিলেন ঢাকা জেলা ফোরস্ট্রোক অটোরিকশা ড্রাইভার্স ইউনিয়নের নেতারা। এই ইউনিয়ন ধর্মঘট আহ্বানকারী ফেডারেশনের অন্তর্ভুক্ত। রাজধানীর দোলাইরপাড়ে ভাঙচুর ও যাত্রী হয়রানিতে নির্দেশনায় ছিলেন ঢাকা জেলা অটোরিকশা মিশুক চালক শ্রমিক ইউনিয়নের সদস্য হাবিবুর রহমান ও শেখ রাজ্জাক। অভিযুক্তদের অনেকে প্রকাশ্যে কথা বলতে রাজি নয়।